PIIBLIKOHVIK
Tere tulemast taas Piiblikohvikusse!
Täna on meil veidi teistmoodi teema.
Räägime Jaakobist ja tema naistest.
Piibel räägib, et tal oli mitu naist.
Stuudios on Mailis Janatuinen.
Tere tulemast! - Aitäh.
Mailis on kirjutanud mitu raamatut.
Üks neist on "Naine ja tema mees", mis räägib Piibli naistest.
Räägid ka Jaakobi naistest. Esmalt küsime,
et inimesed ei imestaks, mida me siin teeme ja räägime:
Kas Piibel aktsepteerib polügaamiat?
Ei aktsepteeri. Osalesin kord ühel debatil,
kus preestrid vestlesid ja publik sai kommenteerida.
Nad ütlesid, et Piiblis on mitu abielumudelit.
Tõstsin käe ja ütlesin,
et Piibli abieluseadus on juba Piibli 2. peatükis.
Üks mees loobugu isast ja emast,
ühinegu ühe naisega ja neist saab üks liha.
Muul juhul üht liha ei teki, kui osalejaid on rohkem.
See on Piibli abieluseadus. Jeesus tsiteeris seda täpselt ja ütles:
Mida Jumal on kokku pannud, ärgu inimene lahutagu.
Piibli alguses õpetab Jumal ise,
ja hiljem Jeesus, kes on ka Jumal,
et on üks mees pluss üks naine, kuni surm nad lahutab.
Aga miks on Piiblis isikuid, kellel on mitu naist?
Küsi veel midagi.
Olen selle üle palju mõelnud ja jõudsin järeldusele,
et see on kultuuri mõju tõttu.
Meie ajal mõjutab samuti kultuur seda, mida mõtleme seksist ja abielust.
Meediast ja kõikjalt tuleb võimatu laviin.
Samamoodi mõjutas kultuur ka piiblitegelaste aega.
Nad ei võtnud ühe mehe ja ühe naise abielu nii tõsiselt.
Piibel kirjeldab olukorda nagu see oli ega kaunista seda kuidagi.
Piibel aga ei korruta pidevalt, et see on vale, see on vale.
Kuid kogu lugu lugedes märkame, milline puder ja kapsad sellest tuleb.
Räägi veidi Jaakobist.
Milline oli tema teerada ja kuidas ta oma mitu naist sai?
Jaakob sündis ühe kaksikvennana Iisakile ja Rebekale.
Vend Eesav oli Jaakobist mõni minut vanem
ja talle oleks pidanud kuuluma esmasünniõigus.
Jumal otsustas selle aga Jaakobile anda.
Jaakob ei mallanud Issanda aega oodata ja hakkas sepitsema.
Ta pettis oma pimedat isa ja varastas õnnistuse isalt ja vennalt.
Mõlemad olid väga pahased.
Eesav vihastas nii väga, et vandus kättemaksu.
Jaakob pidi põgenema ema kaugele sünnimaale.
Siis hakkaski neid naisi tekkima.
Kas ta abiellus algul ühega ja seejärel võttis teise veel?
Ei. Päris nii see ei läinud.
Kui ta jõudis kaevuni Haarani linnas, kus pidid elama tema sugulased,
kohtus ta imelise Raaheliga. Kuulnud, et too oli tema sugulane,
suudles ta teda. Kirjutasin raamatuski,
et tavaliselt naine vihastab, kui tundmatu suudlema tikub,
aga Raahel ei vihastanud. See oli armastus esimesest silmapilgust.
Nad tõesti armastasid teineteist.
Aga Raahelil oli ahne isa, kes ütles,
et Jaakob peab teda Raaheli eest seitse aastat tasuta teenima.
Mõtle! Seitse aastat! Mitu aastat sina kihlatud olid?
Selles kultuuris võis isa otsustada,
kellega tütar abiellub. - Jah.
Ja isal oli õigus ka pruudi lunahinnale. Tüdrukut ei antud tasuta ära,
kui teda oli 20 aastat kasvatatud ja ülal peetud.
Igaühe eest tuli mõrsjaraha maksta.
Kuna Jaakobil raha polnud, pidi ta seitse aastat teenima. Mõtle!
Meie ajal oleks ta 22 aastane, kui alles abielluda saaks.
Ja nad ootasid kombekalt oma pulmi ning arvutasid:
Veel viis aastat, neli aastat, kolm ... Järgmine aasta saame abielluda!
Nad ootasid seda väga kombekalt ega alustanud seksuaalsuhet.
Juhtus ka nii,
et enne abiellus ta hoopis õega ja alles siis Raaheliga.
Jah. Ta ei saanud esimesena Raaheliga abielluda.
Kui Jaakob ütles äiale,
"Seitse aastat on täis. Korralda pulmad!",
käskis äi Raaheli vanemal õel mõrsjat mängida.
Ta oli nii kaval kui vähegi sai olla.
Kuidas ta sai niiviisi teha, kui teine oli seitse aastat oodanud?!
Arvan, et inimese elus läheb nii,
et kui ta pole midagi kergelt õppinud, laseb Jumal tal seda raskelt õppida.
Kui Jaakob ei teadnud isa pettes, kui halb tunne see on,
siis nüüd peteti teda.
Ta pidi õppima seda rasket teed pidi.
Väga raske kool oli.
Kuna mõrsjal oli pulmas loor näo ees, ei märganud ta pettust.
Jaakob avastas alles hommikul, et see oli vale naine.
Siis mõistis ta, et tema õnn ja elu on rikutud.
Mis siis juhtus? - Ta läks vihasena äialt küsima: Miks?
Äi ütles, et meie kultuuris ei lasta nooremal õel enne mehele minna.
Ta oleks võinud seda seitse aastat varem öelda.
Äi rahustas: Nädala pärast saad ka teise õe.
Ja äkitselt oligi Jaakobil kaks naist.
Moslemite sõnul võib neid neli olla, kui nende eest hoolitseda suudad.
Kui Piiblist nende naiste elu jälgida, siis ega ei kadesta küll.
Kui kujutleksin, et oleksin oma õega abielus sama mehega,
kas see oleks lahe? Kujuta seda ette!
Kas sul on nägemus selle kohta, mida kõik siinkohal küsivad,
et miks peab Piiblis rääkima lugudest, kus inimesed elus eksivad
ning juhtub selliseid ja teisigi asju.
Miks peab neist Piiblis meile rääkima?
Piibel on Jumala Sõna ja tõde. Need asjad on juhtunud.
Miks on neist meile räägitud?
Seepärast, et keset kõike seda oli neil inimestel siiski usk.
Jaakobil oli usk. Jumal kasvatas seda.
Ta sai hiljem veel kaks naist, keda ta poleks ise tahtnudki,
aga naised andsid talle oma orjatarid, et oma nimele rohkem lapsi saada.
Äkitselt on mehel neli naist.
Kui Piibli naistest raamatut kirjutasin, siis imestasin,
kui vähesed olid tavalises, õnnelikus abielus.
Tragöödiaid oli üsna palju.
Aga kui Jumal teab, et maailmas on nii vähe paarisuhteid,
mis on algusest lõpuni tõeliselt õnnelikud,
tahtis Ta näidata, et keset kõike seda võib Jeesusesse uskuda.
Isegi kui paarisuhted ja abielud ei vasta ootustele
ega lähe Piibli käskude kohaselt,
on meil alati siiski võimalus selle segapudruga Jeesuse juurde naasta
ja Temasse uskuda.
See ei tähenda siiski, et meil on luba asju rikkuda. - Ei.
Jumal rõhutab selleski loos,
mis juhtub, kui naisi on rohkem kui üks.
Saanuks Jaakob Raaheliga olla, oleks see olnud hea abielu.
Nad oleks teineteist armastanud ja kindlasti ka tülitsenud,
kuid siiski üks mees ja üks naine.
Poleks olnud armukadedusvalu, et kelle juures mees täna öö veedab.
Uues Testamendis õpetab Paulus Jeesusele toetudes,
et koguduse karjane peab olema ühe naise mees.
Need nõuded on tõesti olemas.
Kui selles valdkonnas on eksitud, pole vaja pürgida karjaseametisse,
kus tuleb teistele eeskujuks olla.
Selle kõigega on seotud lohutus, et asjaga on siiski seotud usk.
Kas võiks öelda, et siin on kaks sõnumit?
Ükskõik, kuidas sa ka elu poleks ära rikkunud,
ulatub Jumala arm kõikjale, kui sügavale sa ka langenud poleks.
Kunagi pole sellist olukorda, kus isegi Jumal ei saaks aidata.
Kuid samas, kui tullakse usule, näitab Jumala Sõna tee ette
ja kui teadlikult mässama hakkame ning näiteks abielu rikume,
pole me enam Jumala kaitse ja juhtimise all. - Jah.
Jaakobi lugu hoiatab:
Ära tee nii nagu Jaakob! Rahuldu ühe naisega!
Kui raske ühe naisega ka poleks,
on see siiski Jumala määratud tee sinu jaoks.
Pane kiusatustele vastu! Ära mine sellele teele!
Nii hüüavad Piibli polügaamialood.
Kuna oled seda hoolega uurinud,
siis millised raskused neil naistel täpselt olid?
Kuidas see ilmneb? Ütlesid, et esines armukadedust
ja omavahelist võimuvõitlust. Mida seal veel oli?
On kirjutatud, et Jaakob jättis vanema õe Lea hooletusse,
kuna ta ei tahtnud teda tegelikult.
Jumal aga seisis tema eest ja andis talle lapsi.
Talle sündis kuus poega järjest, Raahelile aga mitte ühtki.
Mõlemal õel oli põhjust teineteist kadestada.
Lea kadestas, et Raahelile kuulus mehe armastus.
Raahel kadestas,
et iga kord, kui Jaakob kohusetundest öö Lea juures veetis, jäi too rasedaks.
Orjatarid aga mõistsid,
et nende ülesanne on olla vaid lapseteomasinad.
Polnud mingit õnne ja harmooniat ja ega saanudki olla,
kui niimoodi Jumala tahtmist rikuti.
Kuidas see areng Jaakobi elus ilmnes?
Milline oli tema suhe Jumalaga?
Jaakob vaeseke pidi veel seitse aastat tasuta töötama,
et maksta Lea eest, keda ta ei tahtnud.
Kokku 14 aastat. Ja aja jooksul sündis lapsi.
Ta töötas veel kuus aastat, et oma perele varandust koguda
ja otsustas siis tagasi koju minna.
Naised tahtsid temaga Kaananimaale kaasa minna.
Kuid rolli mängis seegi,
et Jaakob nägi, kui õnnetu oli Raahel, et ta lapsi ei saanud.
Raahel süüdistas Jaakobit ja sündis suur tüli.
Jaakob ütles: Ma pole Jumal, et suudaksin kellelegi lapsi anda.
Jaakob oli nagu kits kahe kuhja vahel,
aga ükskõik, mida ta tegi või kus ta käis, alati kaasnes tüli.
Ja lastekasvatusküsimus.
Kuidas kasvatada lapsi nelja emaga, kui igaühel oli oma arvamus?
Seda oli ka lastes näha, et nad on omavahel emade tõttu tülis.
Lapsed hakkavad omavahel emade maid jagama.
Jaakob maksab üsna kõrget hinda selle eest,
et ta kunagi ise petja oli ja oma venda pettis.
Tõepoolest. Algul pettis teda tõsiselt äi
ja seejärel tuli päev, kui ta pidi Issandaga maadlema.
Ta oli teel tagasi kodumaale
ja pidi Jabboki jõe ääres maadlema ühe öö kellegagi,
keda nimetatakse ingliks või Issandaks.
See oli Jaakobi maadlus Jumalaga, kus ta ütleb:
Ma ei lase lahti enne, kui sa mind õnnistad.
Jaakobil oli juba kaks õnnistust: üks isalt ja teine otse Jumalalt.
Aga ta tundis, et ta elu polnud õnnistatud.
Neli naist tülitsesid ja pojad tülitsesid.
Ta tahtis õnnistust. Olen ise mõelnud, et ta tahtis õnnistust ka oma perele.
Ta palub: Issand, mina tegin valesti, kuid õnnista siiski mu lapsi.
Keegi võib selle kõige juures öelda:
"Hea küll, mõistan neid printsiipe elu mitte ära rikkumise kohta
ja et Jumala õnnistuse tee oleks parim olnud.
Aga kuidas siin Kristust näeb? Teame, et Jeesus ütles,
et kõikjal Vanas Testamendis räägitakse ka Temast.
Kuidas selles tekstis ja Jaakobi elusaatuses Kristust näeb?"
Jaakob on Jeesuse esiisa.
Üks Jaakobi naistest valiti Jeesuse esiemaks.
Jaakob oleks väga tahtnud, et see oleks olnud Raahel,
kes sai hiljem kaks poega ja suri sünnitusel,
aga Jumal oli valinud Lea neljanda poja Juuda
ja seda ei muudetud.
Kui võtame Uue Testamendi, kus Maarjale ilmub ingel
ja teatab, et Maarja sünnitab Messia,
ütleb ta sedagi, et Temast saab Jaakobi soo kuningas.
Minu meelest on see tore, et veel siiski meenutatakse Jaakobit,
tema nelja naist ja segast elu.
Lõpuks vägistati veel vaese Jaakobi tütargi
ja juhtus veel üht-teist.
See unustati, andestati ja kaeti Jeesuse verega
ning Jeesusest pidi saama Jaakobi soo kuningas.
Läks nii,
et sellest segasest elust sai siiski asja,
ja sellest sündis Jeesuse sugupuu.
Kui Jeesuse kätte antakse ka selline sassiläinud elu,
võib Tema sellega midagi teha, nii et Tema tõttu saab see õnnistatud.
Mitte selle segaduse pärast, kust tuleb üksnes probleeme,
vaid õnnistus tuleb Jeesuse tõttu.
Täpselt. Kui mõelda vaesele Leale, kes ei saanud oma mehe armastust -
kui traagiline on olla abielus mehega, kes sind ei armasta.
Kui palju selliseid naisi siin maailmas on?
Raahel suri minu arvestuse järgi 40-aastasena.
Ta suri sünnitusel. Seejärel sai Least majaproua
ja ta sai veel mitukümmend aastat Jaakobiga olla,
mitte küll kahekesi, aga peamise abikaasana.
Nii maeti ta ka Makpela koopasse,
Aabrahami, Saara, Iisaki, Rebeka ja Jaakobi kõrvale.
Temast sai Jeesuse esiema.
See on piisavalt suur elueesmärk ka sellise naise jaoks,
kes tundis, et tema mees teda ei armastanud.
Lea elu ei läinud kuidagi raisku ja seda tahtsingi raamatus öelda.
Kui sulle tundub, et elu läheb mingis paarisuhtes raisku,
ja kui selle siiski Issanda kätte jätad, muutub see meelepäraseks eluks.
Või kui kellelgi sarnaselt minuga polegi paarisuhet,
on see siiski meelepärane elu, kuna saab Issandat teenida.
Tänapäeval kaebavad väidetavalt koguduste vallalised tihti,
et kui õpetame ühe mehe ja ühe naise abielu, kuni surm neid lahutab,
ja perekonnakesksust, ei võta me arvesse seda,
et koguduses on palju neid, kes elavad vallalistena.
Oled elanud vallalisena
ja ütled, et see on siiski õnnelik elu Kristusega.
Mis nõu annaksid sellele, kes tunneb,
et rõhuasetus on siiski pereelul ja pidevalt räägitakse neist?
Olen saanud selle õpetuse näiteks Jaakobi naistelt.
Elu ei läinud nii nagu ootasin.
Kuid Issand on selle elu mulle andnud.
Mis oleks juhtunud,
kui Raahel ja Lea oleksid abiellunud Haaranis naabrimehega?
Nad poleks isegi Issandat uskunud.
Oli hea, et nad said uskliku mehe ja pääsesid usklikku perekonda.
Minugi puhul on hea,
et Jumal on andnud sellise elu ja sellise eluülesande
ning vanemas eas vallalisepõlve armuanni,
mida mul noorena ei olnud.
Solvusin kunagi väga, kui mulle öeldi, et küll sa veel abielluda jõuad,
Nad ei ütleks kellelegi, kel on mõni teine armuand,
et küll sa sellest armuannist veel lahti saad.
Olen selle armuanni eest nüüd tänulik
ja ütleksin kõigile naistele, kes koguduses mõtisklevad,
kas nende jaoks on kuskil mees,
et Jumal annab sulle igal juhul parima võimaliku elu.
Ja alati tasub järgida Tema tahet.
Jah. Ei tasu hakata sepitsema ja rikkuma Jumala kuuendat käsku:
Ära riku abielu! See ei tasu ära. Nii ei saa õnnelikuks.
Oled kasutanud oma elu usinalt Jumala teenimiseks.
Oled kirjutanud raamatuid. "Naine ja tema mees" on vaid üks.
Seegi on tõlgitud nelja keelde vist?
Ei. See on tõlgitud kahte keelde. Saksakeelne ootab veel avaldamist
ja jaapani keeles on ilmunud.
Iiobi raamat on nelja keelde tõlgitud.
Oled pikalt Jaapanis teeninud
ja viimati olid Aafrikas Sõna kuulutamas ja õpetamas.
Meil on veel mõni minut ja tahaksin selle kohta küsida.
Õpetasid Aafrikas neile, mis on Rõõmusõnumiselts.
Räägi, mis see on.
Rõõmusõnumiselts on selline piibliselts,
kus arutletakse küsimuste üle ja kuhu võib kutsuda uusi inimesi.
Alati vesteldakse evangeeliumist.
Külastasin samburu hõimu, kellele Piiblit alles tõlgitakse.
Nad tahtsid evangeeliumeid käiku lasta
ja seepärast pidasime neid kursusi.
Kas võtate Piibli või evangeeliumid, loete neid
ning siis arutatakse küsimusi ja vesteldakse neist?
Jah. Võetakse üks evangeeliumitekst ja vesteldakse sellest.
Küsimused leiab netist aadressil www.ilosanomapiiri.fi
Kuidas sa sellele mõttele tulid?
See tekkis Jaapani tudengimisjonis,
kus kasutati evangeliseerivat piibliseltsi.
Mõte oli sama, kuid hakkasin küsimusi looma
ja leidsin, et need tuleb seada nii, et need jõuaksid risti jalamile.
Sellest nimi 'rõõmusõnumiselts'. Iga tekst on kuidagi ristiga seotud.
Hakkasin küsimusi looma ja nii see vähehaaval arenes.
Neid seltse on olnud suurel hulgal. Tõid ühe hea näite,
kuidas keegi Aafrikas innustunult ütles,
et ta on alati jutlustajaid kuulanud ja on harjunud pingis istuma,
aga kui saab ise osaleda ja vestelda piibliteksti üle ...
Algkoguduses esitati tihti küsimusi ja vesteldi
ning õpetajale esitati küsimusi.
Nii et rahvas oli rõõmus, et sai osaleda, küsida,
ja ise Piiblist vastuseid leida.
Paljudes maailma kogudustes kuulatakse tõesti vaid jutlustajat
ja mul pole selle vastu midagi,
aga kui kogudus saab väikegrupis vestelda ja ise teksti mõista,
on seegi imetore. See rõõmustas ka aafriklasi.
Käisin tänavu ka Kolumbias, eelmine aasta Nepaalis
ja veel mitmes riigis. Netist leiab neid küsimusi 30s keeles.
Mainisid kuskil, et oled ise Piiblit kaua aega lugenud.
Hakkasin Piiblit lugema, kui noorem õde tuli leerilaagrist
ja seda iga päev luges.
See oli 1965. a.
Nii et äsja täitus 50 aastat sellest, kui olen iga päev Piiblit lugenud.
Kas oled juba küllastunud?
Ei. Mida rohkem seda lugeda, seda huvitavam see on.
Siis oskad eri kohti ühendada, mõistad erinevaid tähendusi
ja Pauluse kõnesid, isegi kui Vana Testamenti loed.
Mul tekkis mõte lugeda Piibel läbi nii, et küsiksin igas peatükis:
Kus siin Jeesus on? See võttis 10 aastat.
Ei leidunud ühtki peatükki, kus Jeesust poleks olnud.
Kirjutasin selle oma päevikussegi.
Tänane saateaeg on läbi.
Aitäh, Mailis Janatuinen, et rääkisid Jaakobist ja tema naistest
ning veidi omastki elust.
Õnnistust sinu ellu ja kõigile tulevastele ülesannetele.
Loodan, et kirjutad raamatu sellestki, kuidas Jeesus on igas Piibli peatükis.
Tuleb kõrva taha panna.
Aitäh, head vaatajad!
Mida rohkem seda lugeda, seda huvitavamaks see muutub,
ütles Mailis Piibli kohta.
Me ei saa Piiblit kunagi liiga palju lugeda.
Üks kurvemaid asju meie ajal on see, et usklikud nii vähe Piiblit loevad.
Parandame kõik koos meelt ja loeme Piiblit,
kuna mida rohkem seda loed, seda huvitavam see on,
ja seda rohkem sealt leiad. Seda rohkem õpid tundma Jumalat.
Õnnistatud nädalat! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri